gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3636, del 30-11-1999 (1999/9705)

RESOLUCIÓ de 29 d'octubre de 1999, de la Universitat de València, per la qual nomena, en virtut de concurs, el senyor Rafael Tabarés Seisdedos professor titular d'universitat, en l'àrea de coneixement de Psiquiatria.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3636

Data del DOGV
:   30-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9705


Organisme emissor
:   Universitat de València

Tipus de document
:   Resolució

RESOLUCIÓ de 29 d'octubre de 1999, de la Universitat de València, per la qual nomena, en virtut de concurs, el senyor Rafael Tabarés Seisdedos professor titular d'universitat, en l'àrea de coneixement de Psiquiatria. [1999/Q9705]
  
D'acord amb la proposta formulada per la comissió constituïda per a jutjar el concurs convocat per la Resolució de 29 de desembre de 1998, de la Universitat de València (BOE de 28 de gener de 1999), per a la provisió de la plaça de professor titular d'universitat (concurs número 26/1999) i tenint en compte que el concursant proposat compleix els requisits establits en l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, ha resolt:
  
Nomenar el senyor Rafael Tabarés Seisdedos professor titular d'universitat, en l'àrea de coneixement Psiquiatria, adscrita al Departament Medicina.
  
València, 29 d'octubre de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3425, del 02-02-1999 (1999/622)

Recurs contenciós administratiu número 01/2645/1998.
----------------------------------------------------

### Dades del document

Número de DOGV
:   3425

Data del DOGV
:   02-02-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/622


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/2645/1998. [1999/Q622]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que IDEA (Instituto de Defensa y Estudio Ambiental) ha interposat un recurs contenciós administratiu, amb el número 01/2645/1998, contra la Resolució de data 23 de juliol de 1998, de la Conselleria d'Obres Públiques, Urbanisme i Transports, mitjançant la qual s'aprova definitivament el pla sobre l'ampliació del patrimoni públic del sòl a ZAL, a la zona la Punta del terme municipal de València.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3541, del 19-07-1999 (1999/6648)

Subhasta. Obres d'eliminació de barreres arquitectòniques en la biblioteca pública municipal.
---------------------------------------------------------------------------------------------

### Dades del document

Número de DOGV
:   3541

Data del DOGV
:   19-07-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/6648


Data del document
:   30-06-1999

Organisme emissor
:   Ajuntament de Mislata

Tipus de document
:   Subhasta

Descriptors 

:   * Mislata
    * licitació
    * reglamentació de la construcció
    * discapacitat
    * biblioteca

Subhasta. Obres d'eliminació de barreres arquitectòniques en la biblioteca pública municipal. [1999/M6648]
  
Aprovat per acord de la Comissió de Govern, de data 22 de juny de 1999, el plec de condicions jurídiques i economicoadministratives que ha de regir la contractació, per procediment obert, subhasta, de les obres d'eliminació de barreres arquitectòniques en la biblioteca pública municipal, s'exposa al públic durant huit dies, comptadors des de l'endemà de la seua publicació perquè s'hi puguen atendre les reclamacions oportunes.
  
Simultàniament, i sense perjuí d'ajornar quan resulte necessari el procediment d'adjudicació, en cas que es formularen reclamacions contra el plec, s'anuncia a través d'aquest edicte, l'obertura del procediment d'adjudicació en la forma que tot seguit s'hi indica:
  
1. Entitat que adjudica
  
Ajuntament de Mislata. Plaça de la Constitució número 8, 46322 Mislata. Telèfon: 52 655 50 97; fax: 96 370 38 06.
  
2. Objecte del contracte
  
Execució de les obres d'eliminació de barreres arquitectòniques en la biblioteca pública municipal.
  
Termini d'execució: dos mesos.
  
3. Tramitació, procediment i forma d'adjudicació
  
Tramitació: urgent.
  
Procediment: obert.
  
Forma d'adjudicació: subhasta.
  
4. Pressupost base de licitació: 5.400.237 pessetes (32.456,07622 euros) IVA inclòs.
  
5. Garanties
  
Provisional: 108.005 pessetes.
  
Definitiva: 4% del pressupost total o base de licitació.
  
6. Obtenció de documentació i informació:
  
Ajuntament de Mislata, Negociat de Contractació. Telèfon: 40 827 20 10.
  
7. Presentació d'ofertes.
  
El termini de presentació de proposicions s'iniciarà amb la publicació de l'anunci de subhasta en el Diari Oficial de la Generalitat Valenciana i conclourà als 13 dies naturals següents al de la seua publicació ja que s'ha declarat la tramitació urgent de l'expedient, de 09.00 a 14.00 hores. Si l'últim dia és dissabte o festiu, el termini acabarà el dia hàbil següent.
  
Documentació que s'haurà d'incloure amb les ofertes: la que s'indica en el plec de condicions.
  
Lloc de presentació: Ajuntament de Mislata. Negociat de Contractació.
  
8. Obertura de les ofertes
  
L'acte d'obertura de pliques tindrà lloc a les 14.00 hores del primer dimecres següent al d'acabament del termini de presentació d'ofertes. Cas que aquest dia fóra inhàbil es traslladaria a l'endemà a la mateixa hora.
  
9. Despeses d'anuncis
  
De compte de l'adjudicatari.
Diari Oficial de la Generalitat Valenciana


Sumari del DOGV 3430, del 09-02-1999 (1999/170)

RESOLUCIÓ de 4 de desembre de 1998, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 6,5 milions de dòlars (570.736.943 PTA).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3430

Data del DOGV
:   09-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/170


Data del document
:   04-12-1998

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * hisenda regional
    * títol de crèdit

RESOLUCIÓ de 4 de desembre de 1998, de l'Institut Valencià de Finances, per la qual s'anuncia l'emissió de pagarés de la Generalitat Valenciana corresponents al Programa de Paper Comercial per un import de 6,5 milions de dòlars (691.383.938 PTA). [1999/X170]
  
El Programa de Paper Comercial de la Generalitat Valenciana estableix les condicions i característiques que han de reunir les emissions realitzades a càrrec d'aquest programa.
  
Les lleis anuals de Pressupostos estableixen els límits per al deute de la Generalitat Valenciana i per al deute de tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, del Govern Valencià, atribueixen com a competències de l'Institut Valencià de Finances la gestió de l'endeutament de la Generalitat Valenciana i les entitats autònomes i empreses. Així mateix, l'Ordre de 30 de juliol de 1998, de la Conselleria d'Economia, Hisenda i Administració Pública estableix com a competències de la Sotssecretaria de Política Financera i Tresor la planificació, direcció, gestió i coordinació de la política financera de la Generalitat Valenciana, que es durà a terme a través de l'Institut Valencià de Finances.
  
De conformitat amb la normativa exposada, la Generalitat Valenciana té en funcionament un Programa de Paper Comercial per un import de 1.500 milions d'ecus.
  
Per tot això, resolc:
  
Primer
  
Adjudicar a l'entitat que es detalla l'import i termini següent:
  
Entidad Import Moneda Termini
  
JP Morgan 6.500.000 Dòlars 12 mesos
  
 (205.982.299 PTA)
  
Segon
  
La quantitat que s'ha d'ingressar ascendeix a 045.137.629 pessetes i els interessos són de 16.719.441 pessetes.
  
Tercer
  
Anunciar, per tant, l'emissió de pagarés de la Generalitat Valenciana corresponents al Programa de Paper Comercial per import de 6,5 milions de dòlars (797.224.878 PTA).
  
València, 4 de desembre de 1998.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3584, del 16-09-1999 (1999/7806)

RESOLUCIÓ de 27 de juliol de 1999, de la Universitat de València, per la qual nomena, en virtut de concurs, el senyor Esteban Sanchis Kilders professor titular d'universitat de l'àrea de coneixement de Tecnologia Electrònica.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3584

Data del DOGV
:   16-09-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/7806


Organisme emissor
:   Universitat de València

Tipus de document
:   Resolució

RESOLUCIÓ de 27 de juliol de 1999, de la Universitat de València, per la qual nomena, en virtut de concurs, el senyor Esteban Sanchis Kilders professor titular d'universitat de l'àrea de coneixement de Tecnologia Electrònica. [1999/M7806]
  
D'acord amb la proposta formulada per la comissió constituïda per jutjar el concurs convocat per la Resolució de la Universitat de València de 29 de desembre de 1999 (BOE de 28 de gener de 1999) per a la provisió de la plaça de professor titular d'universitat (concurs número 57/1999), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol:
  
Nomenar el senyor Esteban Sanchis Kilders professor titular d'universitat en l'àrea de coneixement de Tecnologia Electrònica, adscrita al Departament d'Informàtica i Electrònica.
  
València, 27 de juliol de 1999.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3580, del 10-09-1999 (1999/7705)

Ressenya de 16 de novembre de 1998, de l'acord de la Comissió Territorial d'Urbanisme d'Alacant, relativa al Pla General d'Ordenació Urbana de Pego.
----------------------------------------------------------------------------------------------------------------------------------------------------

### Dades del document

Número de DOGV
:   3580

Data del DOGV
:   10-09-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/7705


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de 16 de novembre de 1998, de l'acord de la Comissió Territorial d'Urbanisme d'Alacant, relativa al Pla General d'Ordenació Urbana de Pego. [1999/A7705]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya dels acords d'aprovació definitiva de plans d'urbanisme adoptats per la Comissió Territorial d'Urbanisme d'Alacant el 16 de novembre de 1998, i publicada la resolució amb les Normes Urbanístiques aprovades en el Butlletí Oficial de la Província d'Alacant números 50, 135 i 173 de 2 de març de 1999, 15 de juny de 1999 i 30 de juliol de 1999.
  
Pego. Pla General d'Ordenació Urbana.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data de publicació d'aquest anunci. Tot això sense perjudici d'interposar-ne qualsevol altre que es considere oportú.
Diari Oficial de la Generalitat Valenciana


Sumari del DOGV 3598, del 06-10-1999 (1999/8340)

Rotlle d'apel·lació número 376/1997. Cèdula de notificació.
-----------------------------------------------------------

### Dades del document

Número de DOGV
:   3598

Data del DOGV
:   06-10-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/8340


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 376/1997. Cèdula de notificació. [1999/S8340]
  
La Secció Sisena de l'Audiència Provincial de València, ha dictat en el rotlle d'apel·lació número 376/1997, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 896
  
- President: Vicente Ortega Llorca.
  
- Magistrades:
  
· Purificación Martorell Zulueta
  
· María Asunción Molla Nebot
  
València, 30 de juliol de 1999
  
La Secció Sisena d'aquesta Audiència Provincial de València, sent-ne ponent la magistrada María Asunción Molla Nebot, ha vist les actuacions de judici de menor quantia número 591/1996, promogudes davant el Jutjat de Primera Instància número 20 de València per Construcciones Torres Sahuquillo, SL, contra Construcciones Lodan, SL, sobre reclamació de quantitat; pendents davant d'aquesta secció en virtut del recurs d'apel·lació interposat per l'actor representat per la procuradora Belén Escuder Tella i dirigit pel lletrat José Luis Ortiz García; no ha comparegut l'apel·lat, Construcciones Lodan, SL.
  
Decisió
  
Estimar el recurs d'apel·lació interposat per la representació de Construcciones Torres Sahuquillo, SL, contra la sentència de data 10 de març de 1997, dictada pel jutge del Jutjat de Primera Instància número 20 de València, en les actuacions de judici declaratiu de menor quantia sobre reclamació de quantitat, registrat amb el número 591/1996, la qual revoquem, i donem lloc a la demanda i condemnem Construcciones Lodan, SL, a satisfer a l'actora la quantitat d'1.316.156 pessetes, més interessos legals des de la data del venciment dels pagarés, i també al pagament de les costes de primera instància. No es fa imposició de costes en aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al Jutjat de procedència perquè conste i s'execute.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Construcciones Lodan, SL.
Diari Oficial de la Generalitat Valenciana


Sumari del DOGV 3468, del 07-04-1999 (1999/2214)

Informació pública de la convocatòria per a la provisió en propietat, mitjançant concurs oposició lliure, d'una plaça d'administratiu.
--------------------------------------------------------------------------------------------------------------------------------------

### Dades del document

Número de DOGV
:   3468

Data del DOGV
:   07-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2214


Data del document
:   17-02-1999

Organisme emissor
:   Ajuntament de Bigastro

Tipus de document
:   Convocatòria

Descriptors 

:   * Bigastro
    * administració local
    * concurs administratiu
    * professió administrativa

Informació pública de la convocatòria per a la provisió en propietat, mitjançant concurs oposició lliure, d'una plaça d'administratiu. [1999/M2214]
  
El senyor Manuel Alcaina Granero, secretari interventor accidental de l'Ajuntament de Bigastro (Alacant) certifica:
  
Que l'Alcaldia Presidència d'aquest Ajuntament, amb data 17 de febrer de 1999, ha dictat la següent resolució, que transcrita literalment diu:
  
"Resolució de l'Alcaldia número 22/99.
  
En el Butlletí Oficial de la Província d'Alacant número 38, de data 16 de febrer de 1999, apareixen publicades les bases que han de regir en la convocatòria per a la provisió en propietat, mitjançant concurs oposició lliure, d'una plaça d'administratiu, vacant en la plantilla de funcionaris de l'Ajuntament de Bigastro (Alacant), pertanyent a l'escala d'administració general, subescala administrativa, grup C, d'acord amb l'article 25 de la Llei 30/1984, de 2 d'agost.
  
El termini de presentació de sol·licituds per a participar en el dit procés selectiu serà de 20 dies naturals, comptats a partir del següent al de la publicació en el Boletín Oficial del Estado de la present convocatòria.
  
Les sol·licituds es presentaran junt amb la documentació exigida en les bases i el justificant d'haver pagat els drets d'examen per l'import de 3.000 pessetes, en el Registre General de l'Ajuntament o d'acord amb el que disposa l'article 38 de la Llei 30/1992".
  
I perquè conste i tinga efectes on pertoque, expedisc la present certificació.
Diari Oficial de la Generalitat Valenciana


Sumari del DOGV 3515, del 11-06-1999 (1999/4764)

Rotlle d'apel·lació número 337/1998. Cèdula de notificació.
-----------------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/4764


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 337/1998. Cèdula de notificació. [1999/Q4764]
  
La Secció Sisena de l'Audiència Provincial de València ha dictat, en el rotlle d'apel·lació número 337/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 449
  
- Presidenta: Ana Pérez Tórtola
  
- Magistrats:
  
· Purificación Martorell Zulueta
  
· Juan Fermín Prado Arditto
  
València, 4 de maig de 1999
  
La Secció Sisena de l'Audiència Provincial de València, integrada pels magistrats anotats al marge, i sent-ne ponent Purificación Martorell Zulueta, ha vist aquest recurs d'apel·lació a ambdós efectes, contra la sentència de 17 de desembre de 1996, actuacions de judici verbal 586/1996, tramitades pel Jutjat de Primera Instància número 4 de València.
  
Han sigut part en el recurs, com a apel·lant, el senyor Víctor Vila Nicolau, representat pel procurador dels tribunals Luis Muñoz Álvarez, i, com a part apel·lada, Mapfre, representada pel procurador Javier Roldán García, i igualment, com a part apel·lada, el senyor Vicente Benalba Fenollosa, en rebel·lia.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei i per l'autoritat conferida per la Constitució aprovada pel poble espanyol, decideix:
  
Primer
  
Desestimar el recurs d'apel·lació formulat pel senyor Víctor Vila Nicolau contra la sentència de data de 17 de desembre de 1996, que es confirma íntegrament.
  
Segon
  
Imposar les costes de l'alçada a la part apel·lant.
  
I, quan pertoque, retorneu les actuacions originals al jutjat de procedència, amb un certificat d'aquesta sentència, perquè s'execute i es complisca.
  
Aquesta és la nostra sentència, que pronunciem, manem i firmem
  
No s'hi pot interposar recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, el senyor Vicente Benalba Fenollosa.
Diari Oficial de la Generalitat Valenciana


Sumari del DOGV 3607, del 19-10-1999 (1999/8810)

RESOLUCIÓ d'11 d'octubre de 1999, del rectorat de la Universitat de València, per la qual es fa pública la provisió del lloc de treball núm. 1.558, cap de l'Oficina de Control Intern d'aquesta Universitat, pel sistema de lliure designació.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3607

Data del DOGV
:   19-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8810


Organisme emissor
:   Universitat de València

Tipus de document
:   Resolució

RESOLUCIÓ d'11 d'octubre de 1999, del rectorat de la Universitat de València, per la qual es fa pública la provisió del lloc de treball núm. 1.558, cap de l'Oficina de Control Intern d'aquesta Universitat, pel sistema de lliure designació. [1999/X8810]
  
Vista la proposta presentada per la Comissió Avaluadora nomenada per a resoldre la provisió del lloc de treball núm. 1.558, denominat cap de l'Oficina de Control Intern (DOGV de 19 d'abril de 1999), aquest Rectorat fent ús d'allò que disposa l'article 28 del Reial Decret 33/1999, de 9 de març, del Govern Valencià, i de les competències que li confereix la Llei de Reforma Universitària i demés normes en matèria de personal, resol:
  
Acceptar la proposta realitzada per la Comissió a favor del nomenament de la sra. Esther Escolano Zamorano, funcionària del grup A, Administració General, d'aquesta Universitat per ocupar el lloc de treball núm. 1.558, denominat cap de l'Oficina de Control Intern, per considerar suficientment demostrada la seua capacitat i aptitud per a desenvolupar les funcions inherents a l'esmentat lloc.
  
El present nomenament tindrà efectes econòmics i administratius de l'1 de novembre de 1999.
  
Contra aquesta resolució, que exhaureix la via administrativa, es pot interposar recurs potestatiu de reposició dins el termini d'un mes, comptador des de l'endemà de la seua notificació o publicació, davant el mateix òrgan que va dictar-la, o bé interposar directament recurs contenciós administratiu davant els òrgans de la jurisdicció contenciosa administrativa de la Comunitat Valenciana dins el termini de dos mesos, comptadors des de l'endemà de la seua publicació.
  
València, 11 d'octubre de 1999.- El rector: Pedro Ruiz Torres.
  
III. CONVENIS I ACTES